“Dhung…!! Dhung….!! Dhuuungggg…!!!” keprungu swara bendhe saka kantor guru. Dani sing arep entuk giliran maju nggarap PR matematika neng ngarep kelas dadi bungah, lega, kaya tinubruk macan luput. Dheweke wis kawit mau kuwatir didukani bu guru, merga durung nggarap PR. Apa maneh sing pas tiba gilirane mengko kuwi jian angel tenan! Wis dicoba bola-bali nanging tansah buntu. Kebeneran iki sadurunge tiba gilirane wis kedhisikan swara bendhe saka kantor guru. Beja tenan rasane! Amarga kanthi keprungune swara bendhe kuwi mau ateges jam wulangan matematika dina iki wis entek. Wektune bocah-bocah kudu metu kanggo ngaso ngedhemke pikir. Jam sabanjure sawise padha ngaso mengko genti wulangan sejarah. Para siswa isih kelingan, wulangan